2023.5.4.
HU
Az Európai Unió Hivatalos Lapja
L 118/65
IV.
MELLÉKLET
Az (EU) 2015/340 rendelet IV. melléklete (ATCO.MED rész) a következőképpen módosul: 1.
Az ATCO.MED.A.005.
a) pont helyébe a következő szöveg lép: „a) a légiforgalmi irányítói szakszolgálati engedélyhez, illetve a gyakornok légiforgalmi irányítói szakszolgálati engedélyhez kapcsolódó jogosultságok gyakorlásához szükséges orvosi minősítés kiadása, érvényessége, meghosszabbítása és megújítása; és” 2.
Az ATCO.MED.A.020.
b) pont helyébe a következő szöveg lép: „b) Az a) pontban meghatározott követelményeken túlmenően a 3. osztályú orvosi minősítéssel rendelkező személynek haladéktalanul repülés-egészségügyi szakemberhez kell fordulnia a szakszolgálati engedélye által biztosított jogosultságok gyakorlása előtt, ha: 1. operáción vagy más invazív beavatkozáson esett át; 2. valamilyen gyógyszer rendszeres szedésébe kezdett; 3. olyan súlyos személyi sérülést szenvedett, amelynek következtében nem tudja teljeskörűen gyakorolni a szakszolgálati engedély által biztosított jogosultságokat; 4. olyan súlyos betegségben szenved, amelynek következtében nem tudja teljeskörűen gyakorolni a szakszolgálati engedély által biztosított jogosultságokat; 5. tudomása van arról, hogy várandós; 6. kórházba vagy más betegellátó intézménybe utalták; 7. először van szüksége látásjavító szemüvegre vagy kontaktlencsére.
Ezekben az esetekben a repülőorvosi központnak vagy a repülőorvos-szakértőnek meg kell vizsgálnia a szakszolgálati engedélyes egészségügyi alkalmasságát, és el kell döntenie, hogy alkalmas-e jogosultságainak újbóli gyakorlására.” 3.
Az ATCO.MED.A.030.
a) pont helyébe a következő szöveg lép: „a) A légiforgalmi irányítói szakszolgálati engedély vagy gyakornok légiforgalmi irányítói szakszolgálati engedély kérelmezőinek és az ilyen engedélyekkel rendelkezőknek 3. osztályú orvosi minősítéssel kell rendelkezniük, kivéve, ha a jogosultságokat szintetikus oktatóeszköz környezetében gyakorolják.”.